ვერა რუბინი

ვერა ფლორენს კუპერ რუბინი (; დ. 23 ივლისი, 1928 — გ. 25 დეკემბერი, 2016) — ამერიკელი ასტრონომი, რომელიც ერთ-ერთი მოწინავე იყო გალაქტიკათა ბრუნვის მაჩვენებლის კვლევებში. გალაქტიკური ბრუნვის მრუდის შესწავლის შედეგად, აღმოაჩინა შეუსაბამობა გალაქტიკების პროგნოზირებად და დაკვირვებად კუთხურ მოძრაობას შორის. გალაქტიკათა ბრუნვის პრობლემის იდენტიფიცირების მეშვეობით, მისმა კვლევებმა პირველი მტკიცებულოებები უზრუნველყო ბნელი მატერიის არსებობის შესახებ. მომდევნო ათწლეულებში ეს შედეგები დადასტურდა.

აკადემიური კარიერა ვასარის კოლეჯში ასტრონომიის დამთავრებით დაიწყო, შემდეგ კი კვლევებს აწარმოებდა კორნელისა და ჯორჯტაუნის უნივერსიტეტებში, სადაც ის აკვირდებოდა გალაქტიკებში ჰაბლის ნაკადიდან გადახრებს და უზრუნველყო გალაქტიკური სუპერგროვების არსებობის მტკიცებულება. საკუთარი ნაშრომებისთვის კარიერის განმავლობაშივე იყო დაფასებული; მიღებული აქვს ბრიუსის მედალი, სამეფო ასტრონომიული საზოგადოების ოქროს მედალი, მეცნიერების ეროვნული მედალი და სხვები.

რუბინმა მთელი ცხოვრება ქალი მეცნიერების დაცვაში გაატარა და ცნობილი იყო დამწყებ ქალ მეცნიერთა მენტორობით. 2015 წელს, აშშ-ის ეროვნულმა სამეცნიერო ფონდმა ჩილეში დაიწყო ობსერვატორიის მშენებლობა, რომელსაც მისი სახელი უწოდეს. The New York Times-ი მის მემკვიდრეობას აფასებს, როგორც „კოპერნიკის მასშტაბზე დიდ ცვლილებას“ კოსმოლოგიურ თეორიაში.

სქოლიო

კატეგორია:ამერიკელი ასტრონომები